প্রধান মন্ত্রীনা গান্ধীনগরদা লমলক্কী শাশিংগী মাইগ্রেতরী স্পেসিসশিংগী কঞ্জার্বেসনদা ১৩শুবা কনফরেন্স ওফ পার্তীজ হৌদোকখ্রে

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা গান্ধীনগরদা লমলক্কী শাশিংগী মাইগ্রেতরী স্পেসিসশিংগী কঞ্জার্বেসনদা ১৩শুবা কনফরেন্স ওফ পার্তীজ হৌদোকখ্রে। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি ভারত অসি মালেমদা খ্বাইদগী দাইবর্স ওইবা লৈবাকশিংগী মনুংদা অমনি। মহাক্না মখা তাখি মদুদি মালেমগী লৈকংগী লমদমগী শরুক চাদা ২.৪গা লোয়ননা ভারতনা খঙনরবা গ্লোবেল দাইবর্সিতীগী চাদা ৮ কন্ত্রিব্যুত তৌরি। প্রধান মন্ত্রীনা হায় মদুদি চহী কয়াদগী ৱাইল্দলাইফ অমসুং হেবিতেতশিং ঙাক্তুনা থম্বা অসি ভারতকী কলচরেল ইথোসকী শরুক ওইরক্লি, মদুনা নুংশিবিবা অমসুং কো-এক্সিসতেন্স পুক্নিং থৌগৎলি। মহাক্না মখা তাখি, “গান্ধীজীদা ইন্সপায়র ওইরদুনা অহিংসা অমদি শাশিং অমসুং নেচরবু ঙাক শেনবা অসি ভারতকী সংবিধানদা অৱাংবা থাক্তা লৈরি অমদি লো অমসুং লেজিস্লেসন কয়াদা মমি তারি।” প্রধান মন্ত্রীনা ভারতকী উমংগী লমদম হেঙ্গৎলকপগী মতাংদা ৱা ঙাংলদুনা হায়খি মদুদি মসি হৌজিক লৈবাক্কী অপুনবা জিওগ্রাফিকেল এরিয়াগী চাদা ২১.৬৭ ওইরি। ভারতনা কঞ্জার্বেসন, সস্তেনেবল লাইফস্তাইল অমসুং গ্রীন দিবেলপমেন্ত মোদেলগী থোংদা ক্লাইমেত এক্সনগী সমস্যা থেংননবা মায়কৈদা মতৌ করম্না মাংজিল থানা থবক তৌরিবগে হায়বদু মহাক্না ফোংদোকখি। মসিগা মরী লৈননা ইলেক্ত্রিক ভেহিকলশিং, স্মার্ত সিতীশিং অমসুং ঈশিং য়োক্তুনা থম্বগী মায়কৈদা ইনোৎ পীরিবা অদু মহাক্না পনখি। মহাক্না হায়খি মদুদি তেম্পরেচর হেঙ্গৎলকপবু সেলসিয়স দিগ্রী ২ হন্থহন্নবা পেরিস এগ্রীমেন্তকী পান্দম অদুদা থবক তৌরিবা অদুগুম্লবা লৈবাক খরগী মনুংদা ভারত অমনি। মতৌ করম্না ফোকস স্পেসিস কঞ্জার্বেসন প্রোগ্রামশিংনা পুক্নিং থৌগৎনীংঙাই ওইরিবা মহৈ পীরিবগে হায়বদু প্রধান মন্ত্রীনা শন্দোক্না খঙহনখি। মহাক্না ফোংদোকখি, “ভারতনা লেপ্নখিবা তারিক ২০২২গী চহী অনিগী মমাংদা কৈগী মশিং শরুক অনি ওইহনবগী পান্দম অদু ফংবা ঙম্লে। ভারত্তা ২০১০দা কৈগী মশিং ১৪১১ ওইরম্বা অদু ২৯৬৭ য়ৌরে।” এসিয়াগী শামুশিং য়োকখৎতুনা থম্নবগীদমক ভারতনা লৌখৎলিবা অনৌবা খোংথাংশিংগী মতাংদা মহাক্না ঙাংখি। মহাক্না উনগী কবোকৈ, এসিয়াদা ফংবা নোংশা, মচী অমা পানবা শামুগন্ধা অমসুং গ্রেত ইন্দিয়ান বসতার্দ ঙাক্তুনা থম্নবগীদমক হোৎনরিবশিংসু শন্দোক্না পনখি। মেস্কোত ‘জি.আই.বি.আই.-দি গ্রেত’ অসি গ্রেত ইন্দিয়ন বসতার্দতা ইকায় খুম্নবা উৎপা অমনি হায়নসু মহাক্না ফোংদোকখি। মহাক্না মসিমসু ফোংদোকখি মদুদি সি.এম.এস. সি.ও.পি. ১৩ লোগো অসি খা ভারত্তগী ত্রেদিস্নেল ‘কোলম’দগী ইন্সপায়র ওইরি, মদুনা নেচরগা লোয়ননা মত তিন্ননা লৈমিন্নবগা মরুওইনা মরী লৈনরি। মহাক্না হায়খি মদুদি “অতিথি দেবো ভবা”গী মন্ত্র অসি সি.এম.এস. সি.ও.পি. ১৩গী থিম “মাইগ্রেতরী স্পেসিস কনেক্ত দি প্লানেৎ এন্দ তুগেদর ৱি ৱেলকম দেম হোম”দা মমি তারি। ভারত অসি মাইগ্রেতরী উচেকশিংগীদমক সেন্ত্রেল এসিয়ান ফ্লাইৱেগী শরুক অমনি হায়না ফোংদোক্লদুনা প্রধান মন্ত্রীনা হায়খি মদুদি সেন্ত্রেল এসিয়ান ফ্লাইৱেগা লোয়ননা উচেকশিং অমসুং মখোয়গী হেবিতেতশিং কঞ্জার্ব তৌনবা মীৎয়েং অমগা লোয়ননা ভারতনা সেন্ত্রেল এসিয়ান ফ্লাইৱেগা মাইগ্রেতরী উচেকশিং কঞ্জার্ব তৌনবগীদমক নেস্নেল এক্সন প্লান অমা শেম শারে। প্রধান মন্ত্রীনা হায়খি মদুদি ভারতনা আসিয়ান লৈবাকশিং অমসুং ইস্ত এসিয়া সমিত লৈবাকশিংগা লোয়ননা মসিগী তেংবাং পীনবা হেঙ্গৎহনিংবগী অপাম্বা থম্লি। মহাক্না মখা তাখি মদুদি মসি ইন্দো পেসিফিক ওসিন ইনিসিয়েতিব (আই.পি.ও.আই.)গা লোয়ননা চত্থগনি মদুদা ভারতনা লিদরশিপকী থৌদাং লৌগনি। ভারতনা ২০২০ ফাওবদা ভারতনা মসিগী মেরিন তর্তল পোলিসী অমসুং মেরিন স্তেন্দিং মেনেজমেন্ত পোলিসী হৌদোক্লগনি হায়না প্রধান মন্ত্রীনা ফোংদোকখি। মসিনা মাইক্রো প্লাস্তিকশিংনা থোকহল্লিবা পোলুসনসু থেংনবা ঙমহল্লগনি হায়না মহাক্না হায়খি। ভারত্তা প্রোতেক্তেদ এরিয়া কয়া য়ুমলোন্নবা লৈবাকশিংগী প্রোতেক্তেদ এরিয়াগা লোয়ননা ঙমখৈ সেয়ার তৌরিবা অদু ফোংদোক্লদুনা প্রধান মন্ত্রীনা হায়খি মদুদি ‘ত্রান্স বাউন্দরী প্রোতেক্তেদ এরিয়া’ শেমগৎপগী থোংদা ৱাইল্দলাইফকী কঞ্জার্বেসন্দা তেংবাং পীনবা কানবা মওংদা হেঙ্গৎলগনি। সস্তেনেবল দিবেলপমেন্তকী লম্বীদা কেন্দ্র সরকারগী ৱারেপ অদু অমুক হন্না ফোংদোক্লদুনা প্রধান মন্ত্রীনা ইকোলোজিকেল কায়গনবা লমদমশিংদা লিনিয়র ইনফ্রাস্ত্রকচর পোলিসী গাইদলাইন রিলিজ তৌবগী ৱাফম ফোংদোকখি। “সবকা সাথ, সবকা বিকাস, সবকা বিশ্বস”কী স্পিরিতনা মতৌ করম্না লৈবাক্কী উমং লমদমগী মনাক নকপদা লৈরিবা মীওই লাখ কয়াবু জোইন্ত ফোরেস্ত্রী মেনেজমেন্ত কম্মিতী অমসুং ইকো দিবেলপমেন্ত কম্মিতীগী মওংদা হৌজিক মতৌ করম্না পুনশিনবগে হায়বদু প্রধান মন্ত্রীনা শন্দোক্না খঙহনখি।